open-index/open-wikipedia-markdown huggingface dataset:
Benjamin Britten

**Edward Benjamin Britten**, Baron Britten, OM, CH (* 22 November 1913; † 4 Desember 1976) was 'n Engelse komponis, dirigent en pianis. Hy was 'n sentrale figuur in 20ste eeuse Britse klassieke musiek en word met 'n groot verskeidenheid musikale werke verbind, waaronder operas, orkeswerke en kamermusiek. Sy bekendste werke sluit die opera *Peter Grimes* (1945), die *War Requiem* (1962) en die orkesstuk ''The Young Person's Guide to the Orchestra'' (1945) in.

Britten is as die seun van 'n tandarts in Suffolk gebore en het al vroeg sy musikale talent gewys. Hy het sy musikale opleiding by die *Royal College of Music* in Londen en privaat lesse van die komponis Frank Bridge ontvang. In 1934 het hy met die a cappella-koorwerk *A Boy Was Born* vir die eerste keer die publiek se aandag getrek. Elf jaar later het die première van *Peter Grimes* internasionale bekendheid aan hom besorg. In die volgende 28 jaar het veertien verdere operas uit sy pen gevloei en van Britten een van die leidende 20ste eeuse komponiste in dié musiekgenre gemaak. Naas grootskaalse operas, wat in Sadler's Wells en Covent Garden opgevoer is, het hy ook "kameroperas" vir kleiner opvoerlokale geskep, waaronder *The Turn of the Screw* (1954) wat wye bekendheid verwerf het. 'n Wederkerende tematiek in sy operawerke is die stryd van buitestaanders teen 'n vyandelik gesinde samelewing en die korruptering van onskuld. As oortuigde pasifis en gay man het Britten homself as buitestaander beskou.

Britten se ander werke sluit orkes- en koormusiek, instrumentale en werke vir solostem asook filmmusiek in. Die komponis het steeds groot belang daarin gestel om stukke vir kinders en amateurmusici te skryf, waaronder die opera ''Noye's Fludde'', 'n Missa Brevis en die sangbundel *Friday Afternoons*. Sy komposisies was dikwels op bepaalde musici gemik. In sy lewensmaat en professionele vennoot, die tenor Peter Pears, het Britten sy gewildste en belangrikste muse gevind. Ander bekende persoonlikhede, met wie hy saamgewerk het, was Kathleen Ferrier, Jennifer Vyvyan, Janet Baker, Dennis Brain, Julian Bream, Dietrich Fischer-Dieskau en Mstislaf Rostropowitsj.

Britten was 'n gevierde pianis en dirigent wat baie van sy eie werke opgevoer en opgeneem het. Daarnaas het hy ook werke van ander bekende komponiste gedirigeer, soos Johann Sebastian Bach se *Brandenburgse Konserte*, Wolfgang Amadeus Mozart se simfonieë en liedsiklusse uit die pen van Schubert en Schumann.

Saam met Peras en die librettis en vervaardiger Eric Crozier het Britten die musiekfees *Aldeburgh Festival* in die lewe geroep wat sedert 1948 jaarliks gehou word en het in 1967 'n sentrale rol by die ontstaan van Snape Malting se konsertsaal gespeel. In sy laaste lewensjaar was hy die eerste komponis wat met 'n lewenslange lidmaatskap in die Britse Hoërhuis vereer is.

## Verwysings
Witonderbos

Die **witonderbos** (*Trichocladus ellipticus*) is 'n klouterplant of klein boom. In Engels staan dit as die *White witch-hazel* bekend.

## Beskrywing 
**Hout**: Wit, hard en taai, dikwels met 'n swart kern.

**Bas**: Jong stamme, takkies en stingels is bedek deur fluweelagtige bruin hare, maar word volwasse tot 'n haarlose grysbruin kleur.

**Blare**: Die blare is beide alternatief en spiraal gerangskik, ellipties tot lansetvormig, met 'n skerp punt en 'n effens meer geronde basis. Volwasse blare is donker, blinkgroen aan die bokant en ligter onder met digte, verroeste roomkleurige hare. Dit is gewoonlik 7&nbsp;cm lank, maar kan wissel van 5&nbsp;cm tot 15&nbsp;cm in lengte, en 2,5 – 7,5&nbsp;cm breed. Die blaarsteel is 0,5 – 2&nbsp;cm lank.

**Blomme**: Wissel in kleur van 'n gelerige groen tot roomkleurig. Die puntige, gegaafde okselstandige of terminale koppe is ongeveer 2&nbsp;cm in deursnee, en lyk baie soos die Hamamelis s'n in vorm. Manlike en vroulike dele word op aparte blomme gedra, óf op dieselfde of verskillende eksemplare (kan óf eenhuisig of tweehuisig wees). Die plant blom van September tot Desember.

**Vrugte**: Klein, sag, amper sferiese 5x6 cm kapsules wat verdeel in twee kleppe, wat elkeen in homself verdeel. Vrugte word tussen Desember en Februarie gedra.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013
Pronkonderbos

Die **Pronkonderbos** (*Trichocladus grandiflorus*) is 'n boom en die grootste van die plaaslike spesies. Die boom kan middelgroot tot groot word. Hulle kom voor in woude, beboste klowe en aan woudrande. Die spesie is nie algemeen nie en kom voor vanaf Durban noordwaarts tot by die Soutpansberg asook Eswatini. Dit staan ook bekend as die *groen-haselaar* en *groen-towerhaselaar*.

Die boom se FSA-nommer is 144 ​en staan in Engels bekend as *Green hazel*.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the World
Wollerige baakhout

Die **Wollerige baakhout** (*Greyia radlkoferi*) is 'n boom wat voorkom aan woudrande, in klowe en langs stroomoewers in die Lebomboberge en die noordelike Drakensberge. Dit is inheems aan Eswatini en Suid-Afrika en is op die SANBI-rooilys as 'veilig' (LC) gelys.

Die onderkant van die blaar is met digte hare bedek wat dit kenmerkend geelwit van kleur maak.

## Sien ook 
* Alfabetiese lys van Suid-Afrikaanse bome

## Bronne 
* *Watter Boom is dit?* Eugene Moll 2013 
* Plants of the World Online

## Verwysings
Musaceae

**Musaceae** is die piesang-familie wat hoort tot die orde *Zingiberales*. Wêreldwyd hoort daar slegs nege spesies tot die familie waarvan vier in Suider-Afrika voorkom en daarvan is een 'n boom.

## Spesies 
* Piesang (*Musa paradisiaca*)
* Wildepiesang (*Ensete ventricosum*)

## Sien ook 
* Alfabetiese lys van Suid-Afrikaanse bome

## Bron 
* *Watter Boom is dit?* Eugene Moll 2013 

## Verwysings 
## Eksterne skakels 
* 
*
Hamamelidaceae

**Hamamelidaceae** is die Towerhaselaar-familie wat hoort tot die orde * Saxifragales*. Wêreldwyd hoort daar slegs 85 spesies tot die familie waarvan drie in Suider-Afrika voorkom en al drie is bome. Die hout van die familie is baie hard en sterk en dit is handig om kieries en vegstokke mee te maak.

## Spesies 
Uitgesoekte spesies:
* Onderbos (*Trichocladus crinitus*)
* Pronkonderbos (*Trichocladus grandiflorus*)
* Witonderbos (*Trichocladus ellipticus*)

## Sien ook 
* Alfabetiese lys van Suid-Afrikaanse bome

## Bron 
* *Watter Boom is dit?* Eugene Moll 2013
Onderbos

Die **onderbos** (*Trichocladus crinitus*) is 'n boom wat 3–4&nbsp;m hoog word wat 'n digte *onderbos* in die woud vorm. Die boom kom voor vanaf Swellendam tot noord van Durban. Die SANBI-rooilys gee dit die *veilige* status LC. Die boom is endemies in Suid-Afrika. Die boom het donker blare en die bas is lig.

Die plant staan ook bekend as die *Kaapse Haselaar*, *swart-haselaar*, en die *swart-towerhaselaar*. Die boom se FSA-nommer is 142.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the World Online
Okahandja

**Okahandja** (bynaam **Tuindorp van Namibië**) is 'n dorp in Namibië in die administratiewe afdeling Otjozondjupa. Dit was 'n vroeëre setel van die Herero's. Gedurende 1840 het dit 'n stasie van die Rynse Sendinggenootskap geword. Die B1-hoofweg gaan deur die dorp.

## Geskiedenis 
[duimnael|links|300px|Die [NG gemeente Okahandja|NG kerk Okahandja. Bouwerk is in 1974 voltooi na die plan van J. Anthonie Smith.]]
duimnael|links|300px|Die Rynse sendingkerk op Okahandja is in 1870 opgerig. Dis op 20 Desember 1975 tot nasionale gedenkwaardigheid verklaar.
'n Duitse sendeling van die Londense Sendinggenootskap, Johann Heinrich Schmelen, was die eerste Europeër in die dorp in 1827. In 1844 is twee sendelinge permanent aan die dorp toegeken om dit te besoek, en 'n kerk dateer uit hierdie tydperk. 'n Militêre pos is in Okahandja gestig in 1894, en dit is hierdie datum wat amptelik erken word as die dorp se stigting.

Die naam "Okahandja" beteken *die plek waar twee riviere inmekaar vloei om een wye een te vorm* in Herero. Dis deels weens die hemelhoë eiendomspryse in die hoofstad wat daartoe lei dat mense wat in Windhoek werk, liewer op Okahandja woon en daagliks in- en uitry. Die getal pendelaars het vroeg in 2012 reeds op 600 gestaan.

Die Von Bachdam is net buite Okahandja geleë. Dit lewer die meeste van die water aan Windhoek.

'n Opelug-kuriomark lok toeriste en die dorp dien as die administratiewe sentrum vir die Hererovolk.

## Vervoer 
'n Stasie is op die Trans-Namibspoorlyn gebou in 1909, wat gelei het tot verdere groei en ontwikkeling in die gebied.

## Sien ook 
* Lys van nedersettings in Namibië

## Verwysings 
* ''Ensiklopedie van Suidelike Afrika, Eric Rosenthal, 1967

## Eksterne skakels
Bergsipres

Die **Bergsipres** (*Widdringtonia nodiflora*) is 'n boom wat deel is van die Afrikasederbome en ook die wydverpreiste. Die boom is die enigste spesie in die familie wat weer uitloop na brande. Hierdie boom kan to 10 m hoog word maar dit is die uitsondering. Die boom hoofsaaklik in fynbos en bergagtige grasveld voor. 

Die boom is inheems aan Eswatini, Mosambiek, Malawi, Suid-Afrika en Zimbabwe.

duimnael|links|'n Kleinerige bergsipres in Kaapstad.

Die boom se FSA-nommer is 20

## Sinonieme 
Die spesie het 34 sinonieme:

* *Brunia nodiflora* L.
* *Callitris capensis* Schrad. ex Gordon & Glend.
* *Callitris commersonii* (Brongn.) T.Durand & Schinz
* *Callitris cupressoides* (L.) Schrad. ex E.Mey.
* *Callitris juniperoides* (L.) T.Durand & Schinz
* *Callitris mahonii* (Mast.) Engl.
* *Callitris stricta* Schrad. ex Carrière
* *Cupressus africana* Mill.
* *Cupressus humilis* Salisb.
* *Cupressus juniperoides* L.
* *Frenela juniperoides* (L.) Parl.
* *Juniperus caesia* Carrière
* *Juniperus capensis* Lam.
* *Pachylepis commersonii* Brongn.
* *Pachylepis cupressoides* (L.) Brongn.
* *Pachylepis juniperoides* (L.) Brongn.
* *Parolinia juniperoides* Endl. ex Gordon
* *Sabina caesia* (Carrière) Antoine
* *Schubertia capensis* Spreng.
* *Taxodium capense* Paxton
* *Taxodium juniperoides* (L.) Rich. ex Steud.
* *Thuja aphylla* Burm.f.
* *Thuja cupressoides* L.
* *Thuja quadrangularis* Vent.
* *Widdringtonia caffra* O.Berg
* *Widdringtonia commersonii* (Brongn.) Endl.
* *Widdringtonia cupressoides* (L.) Endl.
* *Widdringtonia dracomontana* Stapf
* *Widdringtonia juniperoides* (L.) Endl.
* *Widdringtonia mahonii* Mast.
* *Widdringtonia natalensis* Endl.
* *Widdringtonia nodiflora var. dracomontana* (Stapf) Silba
* *Widdringtonia nodiflora subsp. dracomontana* (Stapf) Silba
* *Widdringtonia stipitata* Stapf

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* *Watter Boom is dit?* Eugene Moll 2013 
* REDLIST Sanbi
* Plants of the World Online

## Eksterne skakels 
*
Blinkblaarwitessenhout

Die **blinkblaarwitessenhout** (*Bersama lucens*) is 'n middelgroot boom in woudgebiede vanaf Grahamstad tot in die Lebomboberge. Dit is inheems aan Suid-Afrika en is op die SANBI-rooilys as 'veilig' (LC) gelys  Dit kom ook in Eswatini en Mosambiek voor.

Die vernaamste kenmerk is dat die 1-3 pare pinnas baie glansend, bo donkergroen en onder dofgeel met gelerige are is. Die pinnas is gaafrandig, verdik en golwend. Die vrugte is 20&nbsp;mm in deursnee en gerimpel.

Die boom se FSA-nommer is 439.

## Galery 

Lêer:Bersama swinnyi, apikale knop, Hillcrest KZN.jpg|Apikale knop
Lêer:Bersama swinnyi, jong loof, b, Hillcrest KZN.jpg|Nuwe loof
Lêer:Bersama swinnyi, blaarkruin, Hillcrest KZN.jpg|Blaarkruin
Bersama swinnyi, jong loof, c, Hillcrest KZN.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* *Watter Boom is dit?* Eugene Moll 2013 
* Plants of the World Online

## Eksterne skakels
Final Cut Pro

**Final Cut Pro** is ’n nie-lineêre videoredigeringstoepassing wat aanvanklik deur Macromedia Inc. en later deur Apple Inc. ontwikkel is.  Die mees onlangse weergawe, Final Cut Pro X, werk op ’n Intel-gebaseerde Macintosh-rekenaars met OS X 10.6.8 of nuwer daarop.  Die programmatuur laat gebruikers toe om video na ’n hardeskyf (intern of ekstern) te skryf en oor te dra, vanwaar dit geredigeer en verwerk kan word en na ’n aantal formate uitgestuur kan word.  In 2011 is ’n totaal herskryfde en opnuut bedinkte nie-lineêre redigeerder deur Apple vrygestel met die laaste oorgeërfde weergawe van Final Cut Pro wat weergawe 7.0.3 was.

Sedert die vroeë 2000’s het Final Cut Pro ’n groot en groeiende gebruikersbasis ontwikkel wat hoofsaaklik uit video-entoesiaste en onafhanklike rolprentmakers bestaan het.  Dit het ook vordering gemaak onder rolprent- en televisieredigeerders wat tradisioneel gebruik gemaak het van Avid Technology se Media Composer.  Volgens navorsing van SCRI in 2007 het Final Cut Pro 49% van die professionele redigeringsmark in Amerika uitgemaak met Avid op 22%.  ’n Gepubliseerde opname deur die Amerikaanse Rolprentredigeerdersgilde in 2008 het aangedui dat 21% van hul lede van Final Cut Pro gebruik maak terwyl ander steeds op ’n Avid-stelsel van een of ander aard gewerk het.

## Groot rolprente wat met Final Cut Pro geredigeer is 
* *The Rules of Attraction* (2002)
* *Full Frontal* (2002)
* *The Ring* (2002)
* *Cold Mountain* (2003) (Academy Award benoemde vir Beste Redigering – Walter Murch)
* *Intolerable Cruelty* (2003)
* *Open Water* (2003)
* *Napoleon Dynamite* (2004)
* *The Ladykillers* (2004)
* *Sky Captain and the World of Tomorrow* (2004)
* *Super Size Me* (2004)
* *Corpse Bride* (2005)
* *Dreamer: Inspired by a True Story* (2005)
* *Happy Endings* (2005)
* *Jarhead* (2005)
* *Little Manhattan* (2005)
* *Me and You and Everyone We Know* (2005)
* *300* (2007)
* *Black Snake Moan* (2006)
* *Happy Feet* (2006)
* *Zodiac* (2007)
* *The Simpsons Movie* (2007)
* *No Country for Old Men* (2007) (Academy Award benoemde vir Beste Redigering – Roderick Jaynes)
* *Reign Over Me* (2007)
* *Youth Without Youth* (2007)
* *Balls of Fury* (2007)
* *Gabriel* (2007)
* *Enchanted* (2007)
* *Traitor* (2008)
* *Burn After Reading* (2008)
* *The X-Files: I Want to Believe* (2008)
* *The Curious Case of Benjamin Button* (2008) (Academy Award benoemde vir Beste redigering - Kirk Baxter en Angus Wall)
* *X-Men Origins: Wolverine* (2009)
* *(500) Days of Summer* (2009)
* *Where the Wild Things Are* (2009)
* *A Serious Man* (2009)
* *Tetro* (2009)
* *By the People: The Election of Barack Obama* (2009)
* *Gamer* (2009)
* *Eat, Pray, Love* (2010)
* *True Grit* (2010)
* *The Social Network* (2010) (Academy Award wenner vir Beste Redigering - Kirk Baxter en Angus Wall)
* *The Girl with the Dragon Tattoo* (2011) (Academy Award wenner vir Beste Redigering - Kirk Baxter en Angus Wall)
* *Twixt* (2011)
* *Courageous* (2011)
* *John Carter* (2012)
* *Hemingway & Gellhorn* (2012)
* *Indie Game: The Movie* (2012)

## Verwysings 
## Eksterne skakels 
* Apple.com — Final Cut Pro
Hugo Chávez

**Hugo Chávez** (28 Julie 1954 - 5 Maart 2013) was 'n Venezolaanse politikus en die president van Venezuela vanaf 1999 tot sy dood in 2013. Hy was die leier van die *Vyfde Republiek Beweging* sedert die stigting daarvan in 1997 tot 2007, waarna dit saam met ander partye saamgesmelt het om die *Verenigde Sosialistiese Party van Venezuela* (PSUV) te vorm. Hy was die leier van die PSUV tot in 2012.

## Biografie 
Hugo Rafael Chávez Frías is op 28 Julie 1954 in Sabaneta, Barinas gebore. Hy sluit by die weermag aan en stig later die geheime organisasie MBR-200, omdat hy ontevrede met die land se politieke stelsel was. As leier van MBR-200 loods hy in 1992 'n onsuksesvolle staatsgreep teen die regering van president Carlos Andres Peres, waarvoor hy in die tronk beland.

Na sy vrylating stig hy 'n sosialistiese politiese party, die *Vyfde Republiek Beweging* en word in 1998 as presedent van Venezuela verkies. Hy is in 2000 en 2006 tydens sy land se presidensiële verkiesings herverkies. In Oktober 2012 wen hy die verkiesing vir 'n vyfde keer, maar die inhuldiging op 10 Januarie 2013 moes uitgestel word omdat hy vir mediese behandeling in Kuba was en tyd nodig gehad het om te herstel.

Hy is op 5 Maart 2013 as gevolg van kolorektale kanker en respiratoriese versaking oorlede. Hy het sedert Junie 2011 teen kanker baklei. Hy word deur sy drie dogters en een seun oorleef.

Chávez was 'n omstrede en verdelende figuur, tuis sowel as in die buiteland. Hy het soms ondiplomaties na ander wêreldleiers verwys en het per geleentheid die Amerikaanse president George Bush met 'n donkie en die duiwel vergelyk.

## Verwysings 
## Eksterne skakels 
*
Park Geun-hye

**Park Geun-hye** (Koreaans: 박근혜, [pak‿k͈ɯn.hje]; gebore op 2 Februarie 1952 in Daegu) is 'n Suid-Koreaanse politikus wat tussen 2013 en 2017 die amp van president van Suid-Korea beklee het. Sy is die tweede dogter van Park Chung-hee, 'n voormalige president van Suid-Korea. Sy is op 19 Desember 2012 as die president van die land verkies. Op 25 Februarie 2013 word sy ingesweer en word die eerste vrou in die geskiedenis om die pos te beklee.

Sy het vanaf 1974 tot 1979 tydens haar pa se bewind as eerste dame van Suid-Korea opgetree nadat haar moeder op 15 Augustus 1974 vermoor is. Haar vader is op 26 Oktober 1979 deur 'n lid van die Koreaanse geheime diens in die Blou Huis doodgeskiet.

Park is 'n lid van die konserwatiewe Saenuri-party (Hannara-dang). Sy het van 17 Desember 2011 tot 15 Mei 2012, asook tussen 2004 tot 2006, as die voorsitter van die party gedien. Sy is as een van die invloedrykste politici in Suid-Korea beskou. Ná langdurige proteste en betogings oor beweerde korrupsie is Park Geun-hye op 10 Maart 2017 deur Suid-Korea se grondwetlike geregshof van haar amp onthef. Op 6 April 2018 is Park Geun-hye  aan korrupsie skuldig bevind en tot 24 jaar tronkstraf gevonnis.

## Verwysings 
## Eksterne skakels
Maputaland

**Maputaland** is 'n natuurlike streek van Suider-Afrika. Dit is in die noordelike deel van die provinsie van KwaZulu-Natal tussen Eswatini en die kus geleë. In 'n wyer sin kan dit ook die suidelike streek van Mosambiek insluit. Die voëlroetes en koraalriwwe aan die kus is groot toeristeaantreklikhede.

## Geografie 
Maputaland word begrens deur die Lebomboberge in die weste en die Indiese Oseaan in die ooste. Dit beslaan 'n gebied van ongeveer 10&nbsp;000&nbsp;km², wat benaderd vanaf die dorp Hluhluwe en die noordelike dele van die iSimangaliso-vleilandpark na die grens tussen Suid-Afrika en Mosambiek strek, of selfs oor die grens tot by Maputo, die hoofstad van Mosambiek.

Die meestal plat streek voer die Phongolo- en Mkhuzeriviere. Hierdie streek bevat die meeste vene van Suid-Afrika.

## Tongaland 
Die Suid-Afrikaanse deel van Maputaland was vroeër bekend as Tongaland, so vernoem na die Tsonga-stam wat hier woon. Op 11 Junie 1895 is Tongaland deur Groot Brittanje geannekseer.

*Tongaland*, die naam van die tradisionele streek van die Tsonga, word nie meer algemeen gebruik nie. Dit kan egter steeds in wetenskaplike studies gevind word, sowel as in die name van sekere spesies, soos die Tongaland kannibaal-slak (*Natalina wesseliana*), tongaboomaalwyn (*Aloidendron tongaense*), en tongalandbroodboom (*Encephalartos ferox*).

## Verwysings 
## Sien ook 
* Lys van streeksname in Suid-Afrika
Phongolo-natuurreservaat

**Phongolo Natuurreservaat** is 'n natuurreservaat tussen Pongola en Mkhuze op die N2 in Maputaland, KwaZulu-Natal, Suid-Afrika. Die reservaat is op 13 Junie 1894 deur president Paul Kruger geproklameer. Dit word deur *Ezemvelo KZN Wildlife* bedryf. Die privaat grondeienaars, stamgebonde gemeenskappe en die regering werk nou saam om 'n ekologiese en sosio-ekonomies lewensvatbare Groot Vyf-reservaat te vorm. 

Sedert die bou van die Pongolapoortdam, wat die vierde grootste dam in Suid-Afrika is, is 'n groot deel van die park tans onderwater. Tiervis kan hier gevang word en die voëllewe is uitsonderlik.

Omdat die naaste dorp, Pongola 43km van die kamp geleë is, moet alle nodige proviand saamgeneem word. Besoekers moet ook voorsorg teen malaria neem.

## Eksterne skakels 
* Ezemvelo KZN Wildlife
* White Elephant Lodge
* Shayamanzi Houseboat
London Transport Museum

200px
200px
**London Transport Museum**

----

**Ligging**

Covent Garden, Londen

----

**Stigting**

1980

----

**Tipe**

Vervoermuseum

----

**Webtuiste**
*ltmuseum.co.uk*

Die **London Transport Museum**, of kort **LT Museum** in die Londense distrik Covent Garden is daarop gemik om die Britse hoofstad se vervoererfenis te bewaar en insae te lewer in die historiese ontwikkeling van vervoermiddels. Die museum se uitstalstukke het hul oorsprong merendeels in die versamelings van *London Transport*, die plaaslike openbare vervoermaatskappy, maar sedert die stigting van *Transport for London (TfL)* - 'n sambreelliggaam en plaaslike regeringsinstelling wat die openbare vervoerstelsel van Groter Londen bestuur en koördineer - in 2000 is die museum se fokus uitgebrei om alle aspekte van vervoer in die stad te dek.

Die museum beskik oor twee persele in Londen. Die hoofgebou in Covent Garden gebruik die naam van sy moederinstelling, soms met die agtervoegsel "Covent Garden", en is daagliks oop. 'n Tweede perseel in Acton staan as die *London Transport Museum Depot* bekend en dien hoofsaaklik as stoorhuis wat op gewone besoekersdae dwarsdeur die jaar besigtig mag word.

## Eksterne skakels 
*  Amptelike webwerf
Keibaakhout

Die **keibaakhout** (*Greyia flanaganii*) is eerder 'n struik as 'n klein boom wat veral op die heuwels en in klipperige valleie rondom Grahamstad voorkom. Die wetenskaplike naam gedenk Henry George Flanagan (1861–1919), 'n boer en botanis van Komga in the Oos-Kaap.

Die spesie is endemies aan Suid-Afrika en is op die SANBI-rooilys as seldsaam gelys. Dit kom gewoonlik as indiwidue voor, verspreid in die Oos-Kaap tussen Queenstown en Komga. Daar is minder as 10 subpopulasies bekend, maar dit word nie bedreig nie.

Die onderkant van die blare is met digte hare bedek nes die wollerige baakhout, maar die blaarbasisse is minder gelob.

## Gallery 

Greyia flanaganii.jpg
Greyia flanaganii 2796.jpg
Greyia flanaganii 2799.jpg
Greyia flanaganii 0694.jpg
Greyia flanaganii 0700.jpg
Greyia flanaganii, blomme, Manie van der Schijff BT, a.jpg

## Sien ook 
* Alfabetiese lys van Suid-Afrikaanse bome

## Bronnelys 
* *Watter Boom is dit?* Eugene Moll 2013 
* Plants of the World Online

## Verwysings 
## Eksterne skakels 
*
Roltrap

duimnael|300px|Roltrappe in Kopenhagen se treinstasie.
duimnael|300px|'n Roltrap in aksie.

'n **Roltrap** is gemeganiseerde trappe. 'n Tipe roterende vervoerband word ingespan om mense tussen die vloere van 'n gebou te beweeg. Mense kan opklim en sal dan aan die bokant of onderkant afgelewer word (afhangende of die roltrap boontoe of ondertoe beweeg). Roltrappe is meestal van twee armleunings voorsien wat teen dieselfde spoed as die trappe beweeg.

Roltrappe kom gewoonlik in pare voor, een wat op en een wat af beweeg. Dit word algemeen in winkelsentrums, lughawens, hotelle en so meer aangewend en kan groot groepe mense gelyktydig akkommodeer. As dit breek, of as die krag onderbreek word, kan roltrappe steeds as gewone trappe aangewend word.

Die toestel bestaan ​​uit 'n elektriese motor met 'n ketting van individuele trappe wat in mekaar inhaak. Dit beweeg op 'n spoor wat die trappe heeltyd horisontaal hou soos dit roteer.

Charles Seeberger het die eerste roltrap gebou en dit in 1897 as 'n trekpleister op Coney Island in New York Stad installeer. Hy het by die *Otis Elevator Company* gewerk wat die eerste kommersiële roltrap vir die wêreldtentoonstelling van 1900 in Parys vervaardig het. Die Amerikaanse uitvinder Nathan Ames het in 1899 patentregte vir die roltrap verkry.

## Sien ook 
* Hysbak

## Eksterne skakels 
* 
*
Juliana van Nederland

duimnael|Prinses Juliana in 1937
**Juliana Louise Emma Marie Wilhelmina van Oranje-Nassau** (Den Haag, 30 April 1909 – Soestdijk, 20 Maart 2004) was vanaf 4 September 1948 tot 30 April 1980 die koningin van die Nederlande.

Sy het onder andere die titels prinses van die Nederlande, prinses van Oranje-Nassau, hertogin van Mecklenburg en prinses van Lippe-Biesterfeld gehad. Juliana was getroud met prins Bernhard van Lippe-Biesterfeld en hulle het vier dogters saam gehad, Beatrix, Irene, Margriet en Christina. Beatrix het haar in 1980 as koningin opgevolg.

Sy staan in 1949 soewereiniteit aan Indonesië toe.
Coney Island

duimnael|links|Lugfoto van die skiereiland
duimnael|Lugfoto van die strand
duimnael|Vakansiegangers op die strand met die "Wonder Wheel" in die agtergrond.

**Coney Island** is 'n skiereiland (voorheen 'n losstaande eiland) in die suide van Brooklyn, New York, in die Verenigde State van Amerika.

Coney Island het 'n strand aan die Atlantiese Oseaan. Die stadsdeelte het 'n inwonertal van 60&nbsp;000 mense op die westelike deel van die skiereiland. Coney Island word omring deur *Sea Gate* in die weste, *Brighton Beach* en *Manhattan Beach* in die ooste en *Gravesend* in die noorde.

Die gebied was veral gewild onder vakansiegangers met verskeie parke en oorde wat hul piek aan die begin van die 20ste eeu beleef het. Na die Tweede Wêreldoorlog verloor die plek sy gewildheid. Meer onlangs het dit 'n oplewing beleef met die opening van die *MCU Park*-stadion, die tuisveld van die *Brooklyn Cyclones*-bofbalspan.

## Eksterne skakels 
*
Willis-toring

duimnael|Die Willis-toring in Chicago, VSA.

Die **Willis-toring** (Engels: *Willis Tower*, beter bekend as die **Sears-toring**, *Sears Tower*) is 'n wolkekrabber in Chicago, Illinois in die Verenigde State van Amerika. Fazlur Khan en Bruce Graham het die gebou ontwerp en die maatskappy *Sears, Roebuck and Company* het dit in Augustus 1970 befonds. Die 442 m (1&nbsp;451 vt) hoë gebou is in 1973 voltooi en het 108 verdiepings. Dit was sedert sy oprigting tot in 1996 die hoogste wolkekrabber ter wêreld. 

In 2009 is die wolkekrabber se naam verander vanaf die *Sears-toring* na sy huidige naam.

## Fotogalery 

Lêer:Willis Tower.jpg|Willis-toring (2009)
Lêer:Willis Tower Chinatown.jpg|Willis-toring (2009)
Lêer:Sears Tower.jpg|Willis-toring (2008)
Lêer:Chicago - View of Sears Tower Willis Tower from John Hancock Center.jpg|Chicago met die Willis-toring

## Eksterne skakels 
* 
*  Amptelike webwerf
Atomium

duimnael|300px|Die Atomium.

Die **Atomium** is 'n monument in die Belgiese hoofstad Brussel. Die Atomium is, saam met die Manneken Pis en die Groot Markplein van Brussel, een van die stad se gewildste landmerke. CNN het dit as Europa se mees bisarre gebou aangewys.

Die gebou is oorspronklik vir die Brusselse Wêreldtentoonstelling van 1958, die sogenaamde *Expo 58*, opgerig. Dit is deur die ingenieur Mozart en argitekte André en Jean Polak ontwerp. Die struktuur is 102 m hoog. Die nege 18 meter breë sfere van vlekvrye staal is met mekaar verbind om die struktuur van 'n ysterkristal wat 165 miljard keer vergroot is te vorm.

Buise verbind die sfere langs die 12 sye van die kubiese struktuur en die hoekpunte is met 8 buise na die middelste sfeer verbind. Die buise bevat roltrappe en 'n hysbak wat toegang tot die uitstalruimtes en ander openbare ruimtes in die sfere verleen. Die boonste sfeer bied 'n panoramiese uitsig oor Brussel.

Die gebou sou volgens die oorspronklike plan vir ses maande gebruik en daarna gesloop word. Na die tentoonstelling word egter besluit om die gebou, wat ondertussen baie gewild en bekend geword het, so te laat.

duimnael

## Vryheid van panorama 
België was tot 1 Januarie 2015 een van dié lande wat nie die vryheid van panorama erken het nie. Die outeursregte van hierdie argitekteur het daarom berus by die ingenieurs André Waterkeyn (oorlede in 2005), André Polak (oorlede in 1988) en Jean Polack (oorlede in 2012) en afbeeldings van hierdie gebou kon nie op Wikipedia gewys word nie, omdat hulle regte nog 70 jaar ná hulle dood bly bestaan. Baie gebruikers se foto's is daarom gewis. Die Belgiese parlement het egter besluit om dit te wysig.
## Verwysings 
## Eksterne skakels 
* Die Atomium se webtuiste
*
Proklamasiedag

duimnael|300px|Skildery wat  die proklamasie van Suid-Australië op 28 Desember 1836 uitbeeld.
[duimnael|300px|Proklemasie van die koninkryk van [Montenegro op 28 Augustus 1910.]]

**Proklamasiedag** is die naam van 'n amptelike of nie-amptelike vakansiedag of ander herdenking wat 'n belangrike proklamasie herdenk. In sommige gevalle kan dit die dag van, of die herdenking van 'n monarg se troonbestyging wees. Dit kan ook die onafhanklikheid van 'n land vier, die beëindiging van 'n oorlog, of selfs die bekragtiging van 'n belangrike verdrag.

## Voorbeelde 
Enkele voorbeelde:

* 21 Oktober is proklamasiedag in Wes-Australië. Dit gedenk die proklamasie van verantwoordelike regering in Wes-Australië in 1836.
* 28 Desember is proklamasiedag in Suid-Australië. Dit gedenk die stigting van Suid-Australië as 'n Britse provinsie in 1836.
Ibero-Amerika

duimnael|400px|Ibero-Amerika

**Ibero-Amerika** (Spaans: *Iberoamérica*, Portugees: *Ibero-america*) is 'n versamelnaam vir lande op die Amerikaanse kontinent waar Spaans of Portugees die voertaal is. Dit word onderskei van Latyns-Amerika, wat ook Franssprekende lande insluit.

In 'n wyder sin omvat Ibero-Amerika ook die Iberiese Skiereiland, oftewel Spanje, Portugal en Andorra. Hierdie lande het 'n histories-kulturele verbintenis. Hulle organiseer sedert die jare '90 van die 20ste eeu reëlmatig gesamentlike konferensies.

## Lande 
* Spaanssprekend: (*Meer as 400 miljoen sprekers*)
:  38&nbsp;747&nbsp;000
:  9&nbsp;182&nbsp;000
:  16&nbsp;928&nbsp;000
:  45&nbsp;600&nbsp;000
:  4&nbsp;401&nbsp;000
:  10&nbsp;090&nbsp;000
:  13&nbsp;228&nbsp;000
:  6&nbsp;881&nbsp;000
:  12&nbsp;599&nbsp;000
:  7&nbsp;205&nbsp;000
:  11&nbsp;269&nbsp;000
:  115&nbsp;296&nbsp;000
:  5&nbsp;487&nbsp;000
:  3&nbsp;232&nbsp;000
:  6&nbsp;158&nbsp;000
:  27&nbsp;968&nbsp;000
:  3&nbsp;726&nbsp;000
:  44&nbsp;116&nbsp;000
:  3&nbsp;463&nbsp;000
:  26&nbsp;749&nbsp;000

* Portugeessprekend: (*Omstreeks 212 miljoen sprekers*)
:  201&nbsp;032&nbsp;714
:  10&nbsp;487&nbsp;289

## Sien ook 
* Latyns-Amerika
* Spaans-Amerika
Auguste en Louis Lumière

duimnael|links|Hul huis in Lyon, Frankryk, is nou die Institut Lumière museum.
Die **Lumière-broers** (Frans [lymjɛːʁ]), **Auguste Marie Louis Nicolas** [oɡyst maʁi lwi nikɔla] (19 Oktober 1862, Besançon, Frankryk – 10 April 1954, Lyon) en **Louis Jean** [lwi ʒɑ̃] (5 Oktober 1864, Besançon, Frankryk – 6 Junie 1948, Bandol), was Franse sakemanne en filmpioniers. Met die uitvinding van die *cinématographe*, die wêreld se eerste projeksieapparaat, word hulle van die grondleggers van kinematografie. Louis Lumière word ook dikwels as "die vader van die kinema" beskryf.

In 1895 vertoon die Lumière-broers vir die eerste keer bewegende prente aan 'n betalende gehoor.

## Eksterne skakels 
* Enkele van die Lumière-broers se kortfilms 
*
Spaans-Amerika

duimnael|250px|Lande van Spaans-Amerika
[duimnael|250px|Spaanse sprekers in [Noord-Amerika|Noord- en Suid-Amerika:

]]

**Spaans-Amerika** of **Hispano-Amerika** (Spaans: *Hispanoamérica*) is 'n versamelnaam vir lande op die Amerikaanse kontinent waar Spaans die voertaal is. Dit word onderskei van Latyns-Amerika wat ook die Portugees en Franssprekende lande insluit.

Hierdie lande het kultuur-historiese bande met mekaar en met Spanje, waarvan hulle vroeër kolonies was. In al hierdie lande is Spaans die belangrikste taal, wat sy amptelike status soms met een of meer inheemse tale deel (soos Guaraní, Quechua, Aymara, Nahuatl of Mayathan). Hierdie lande is oorheersende Rooms-Katoliek.

Spaans-Amerika verskil van die sogenaamde Ibero-Amerika in die opsig dat laasgenoemde Spaans-Amerika en Brasilië (voorheen "Portugees Amerika"​​) omvat, en vir sommige toepassings ook die Iberiese Skiereiland (Portugal, Spanje en Andorra) insluit.

Spaans-Amerika verskil van Latyns-Amerika, wat Spaans-Amerika, Brasilië, asook die voormalige Franse kolonies in die westelike halfrond omvat.

## Lande 
## Sien ook 
* Latyns-Amerika
* Ibero-Amerika
Brooklyn, New York

**Brooklyn** is een van die vyf stadsdele (Engels: *boroughs*) van New York in die Verenigde State van Amerika. Met meer as 2,5 miljoen mense het Brooklyn meer inwoners as enige van die ander stadsdele, hoewel dit die tweede grootste in terme van oppervlakte is. Brooklyn is op die westelike deel van Long Island geleë. Die East River skei dit van Manhattan. Brookyn se enigste landsgebonde grens is met Queens.

Brooklyn is 'n nywerheids- en hawegebied. Dit is bekend as ’n deel van die stad waar mense van baie verskillende rasse woon. Mense van Brooklyn het dikwels ’n sterk aksent wat maklik herkenbaar is.

## Geskiedenis 
duimnael|links|Brooklyn in 1879.
Brooklyn is na 'n Nederlandse dorp, "Breukelen" genoem. Die eerste Europeërs wat hier gewoon het was Nederlanders. Toe hulle daar aangekom het, was daar reeds inheemse Amerikaners, genaamd die *Lenape*. Die Nederlanders stig die stad in 1634 as 'n deel van die kolonie van die Nuwe Nederland.

Broolyn was 'n onafhanklike stad tot in 1898 toe die inwoners gestem het om by die groter New York aan te sluit. Vandag is Brooklyn 'n tuiste vir mense van verskeie kulture en etniese agtergronde.

Die Brooklyn-brug is 'n bekende landmerk in Brooklyn. Dit oorkruis die *East River* en verbind Brooklyn met Manhattan. Die grootste brug in New York Stad verbind Brooklyn met Staten-eiland. Brooklyn is een van die bekendste stadsdele van New York.

## Wyke 
### Noordwes-Brooklyn 
* Boerum Hill
* Brooklyn Heights
* Brooklyn Navy Yard
* Carroll Gardens
* Clinton Hill
* Cobble Hill
* Downtown Brooklyn
* DUMBO
* Fort Greene
* Gowanus
* Park Slope
* Prospect Heights
* Red Hook
* Vinegar Hill
* Windsor Terrace

### Noord-Brooklyn 
* Bushwick
* East Williamsburg
* Greenpoint
* Ridgewood
* Williamsburg
** North Side
** South Side

### Noordoos-Brooklyn 
* City Line
* Cypress Hills
* East New York
* Highland Park
* New Lots
* Spring Creek
* Starrett City

### Sentraal Brooklyn 
* Bedford
* Bedford-Stuyvesant
* Beverly Square East
* Beverly Square West
* Brownsville
* Crown Heights
* Ditmas Park
* Ditmas Park West
* Ditmas Village
* East Flatbush
* Farragut
* Fiske Terrace
* Flatbush
* Kensington

## Bekende Brooklyners 
* Veronica Lake, een van die top filmsterre in Hollywood in die 1940's.
* Samuel Morse, uitvinder en skilder wat bekend is vir die ontwerp van die telegraaf en Morsekode.
* Donald Kagan, historikus wat in antieke Griekeland spesialiseer.

## Sien ook 
* Brooklyn-brug, bekende hangbrug en landsbaken in New York Stad.
* Coney Island, skiereiland in die suide van Brooklyn.

## Verwysings 
## Eksterne skakels 
*
Iberiese Skiereiland

duimnael|Ligging van die Iberiese Skiereiland
duimnael|Topografiese kaart van die Iberiese Skiereiland
[duimnael|[Nasa-Satellietbeeld van die Iberiese Skiereiland]]
duimnael|Chronologiese kaart van die taalkundige evolusie in Suidwes-Europa tussen 1000 en 2000

Die **Iberiese Skiereiland** is die deel van Europa wat suid van die Pireneë-bergreeks lê. Die skiereiland word omring deur die Middellandse See, die Atlantiese Oseaan en die Golf van Biskaje. Dit het 'n oppervlakte van 582&nbsp;530&nbsp;km². Van die belangrikste riviere sluit in Ebro, Taag, Douro, Guadiana en Guadalquivir. Die belangrikste stede is die twee hoofstede van Portugal en Spanje, onderskeidelik Lissabon en Madrid, asook Barcelona, Málaga, Porto, Sevilla en Valencia.

## Lande en gebiede 
Die volgende lande en gebiede lê gedeeltelik of ten volle op die Iberiese Skiereiland:
* Andorra, 'n dwergstaat in die Pireneë
* Frankryk, enkele bergdale in die Pireneë
* Spanje
* Portugal
* Gibraltar, 'n Britse oorsese gebied aan die suidelike punt van Spanje

## Tale 
Die volgende tale word in die gebied gepraat:
* Andorra:
** Katalaans
* Gibraltar:
** Engels
* Portugal:
** Portugees
** Mirandees (amptelik erken)
* Spanje:
** Aragonees (amptelik erken)
** Aranees (vorm van Oksitaans, amptelik erken)
** Asturies (amptelik erken)
** Baskies (amptelik erken)
** Galicies (amptelik erken)
** Katalaans (amptelik erken) (ook bekend as *Valensiaans* in Valensia)
** Leonees (amptelik erken)
** Spaans (ook bekend as *Kastiliaans*)

## Sien ook 
* Ibero-Amerika
* Iberië

## Eksterne skakels 
*
Mahendra Singh Dhoni

**Mahendra Singh Dhoni** (7 Julie 1981 in Ranchi) is 'n voormalige Indiese krieketspeler en kaptein van die Indiese nasionale krieketspan. Hy het onder meer tydens die Kampioenetrofeë in 2006, 2009, 2013 en 2017, die krieketwêreldbekertoernooie in 2007, 2011, 2015 en 2019, asook die T20I-wêreldbekertoernooie in 2007, 2009, 2010, 2012, 2014 en 2016 vir Indië gespeel.

Hy is 'n aanvallende, regterhandse middelordekolwer en paaltjiewagter. Hy word wyd beskou as een van die beste teikenjagters in eendagkrieket. Hy maak sy debuut in 'n Internasionale eendagwedstryd (EDI) in Desember 2004 teen Bangladesj, en 'n jaar later speel hy sy eerste toets teen Sri Lanka.

## Internasionale loopbaan 
duimnael|links|Dhoni receiving Padma Shree in April 2018
Mahendra Singh Dhoni was die kaptein van Indië in al drie vorms van die spel. Sy toets- en eendagrekord is die beste van alle Indiese kapteins tot op hede. Hy het die eendagkapteinskap oorgeneem by Rahul Dravid in 2007 tydens die span se eerste bilaterale eendagreeks oorwinnings in Sri Lanka en Nieu-Seeland. Onder sy kapteinskap het Indië die 2007 ICC Wêreldbeker Twintig20, die CB-reeks van 2007-08, die 2010 Asië-beker, die Krieketwêreldbeker 2011 en die 2013 ICC Kampioenetrofee gewen. In die eindstryd van die Krieketwêreldbeker 2011 behaal Dhoni 91 lopies van net 79 balle om Indië tot 'n oorwinning te lei waarna hy as die Speler-van-die-Wedstryd aangewys is. Ná hy toetskaptein word in 2008, lei hy die span tot reeksoorwinnings in Nieu-Seeland en Wes-Indië en verower ook die Border Gavaskar-trofee in 2008, 2010 en 2013. In 2009 het Dhoni se bydrae daartoe gelei dat die Indiese span een posisie opskuif (vir die eerste keer) op die IKR-ranglys. In 2013, onder sy kapteinskap, het Indië die eerste span in meer as 40 jaar geword om Australië te klop in 'n toetsreeks. Dhoni is die eerste kaptein om al die ICC-trofees te wen, hy behaal dié prestasie toe Indië vir Engeland wen in die Kampioene-trofee in Engeland in Junie 2013. Hy is ook kaptein van die Chennai Super Kings wat oorwinnings in die 2010 en 2011 seisoene van die Indiese Premier League behaal, asook die 2010 Kampioeneliga Twintig20 inpalm.

Op 15 Augustus het Mahendra Singh Dhoni sy uittrede uit internasionale krieket aangekondig.

## Verwysings 
## Eksterne skakels 
*  MS Dhoni by CricketArchive
*  MS Dhoni by Cricinfo
*  Mahendra Singh Dhoni se amptelike webblad
*  MS Dhoni
Robberg-skiereiland

duimnael|regs|Plettenbergbaai soos vanaf die Robberg-skiereiland gesien.
duimnael|Die Nelsonbaai-grot op Robberg-skiereiland.

**Robberg-skiereiland** is 'n skiereiland sowat 8km vanaf Plettenbergbaai. Die hele skiereiland is 'n natuurreservaat. Daar is verskeie staproets op die skiereiland. Fynbos bedek die hele skiereiland. Die skaars blouduiker kom ook op die eiland voor. Hengel word toegelaat in die natuurreservaat mits oor die nodige permitte bekik word. Daar is ook oornag geriewe op Robberg. Die hoogste punt is 148.5 m bo seevlak. Walvisse, seeleeu's en dolfyne word ook besigtig vanaf Robberg. Verskeie voël spesies kom op Robberg voor. Die Cape Seal-vuurtoring is op die verste punt van die skiereiland.

## Bron 
* *Robberg, paradise on the peninsula* CapeNature. Inligtingblad
Witessenhout

Die **witessenhout** (*Bersama tysoniana*) is 'n middelgroot boom wat voorkom in woude en aan woudrande vanaf Grahamstad tot in die Lebomboberge. Dit is inheems aan Suid-Afrika en Eswatini.

Die boom is immergroen, het 'n gladde gryserige stam en kan tot 20 meter hoog word. Dit dra klein roomwit blomme vanaf September tot Desember. Die blomme ontwikkel in rooi bessies. Die boom se FSA-nommer is 443.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the World

## Eksterne skakels 
*
Lythraceae

**Lythraceae** is die skubliesroos-familie wat hoort tot die orde *Myrtales*. Daar is 500 spesies wat wêreldwyd tot die orde hoort waarvan een in Suider-Afrika voorkom en 'n boom is. Die familie kom hoofsaaklik in die trope voor.

## Genera 
* *Adenaria* Kunth
* *Ammannia* L.
* *Capuronia* Lourteig
* *Crenea* Aubl.
* *Cuphea* P.Browne
* *Decodon* J.F.Gmel.
* *Didiplis* Raf.
* *Diplusodon* Pohl
* *Duabanga* Buch.-Ham.
* *Galpinia* N.E.Br.
* *Ginoria* Jacq.
* *Heimia* Link
* *Koehneria* S.A.Graham, Tobe & Baas
* *Lafoensia* Vand.
* *Lagerstroemia* L.
* *Lawsonia* L.
* *Lourtella* S.A.Graham, Baas & Tobe
* *Lythrum* L.
* *Pehria* Sprague
* *Pemphis* J.R.Forst. & G.Forst.
* *Physocalymma* Pohl
* *Pleurophora* D.Don
* *Punica* L.
* *Rotala* L.
* *Sonneratia* L.f.
* *Tetrataxis* Hook.f.
* *Trapa* L.
* *Woodfordia* Salisb.

## Spesies 
Die enigste spesie wat in Suider-Afrika voorkom is:
* Brosblaar *Galpinia transvaalica*

## Verwysings 
## Bron 
* *Watter Boom is dit?* Eugene Moll 2013 

## Sien ook 
* Alfabetiese lys van Suid-Afrikaanse bome

## Eksterne skakels 
* 
*
Brosblaar

Die **brosblaar** of **transvaalliguster** (*Galpinia transvaalica*) is 'n struik of 'n klein boom wat in die bosveld op klipperige plekke voorkom. Die boom kom voor noordwaarts vanaf Durban, al langs die Lebomboberge tot oorkant die Limpoporivier in Zimbabwe asook Mosambiek en Eswatini. Die vrugte is klein, harde kapsules.

## Fotogalery 

Galpinia transvaalica, vars loof, b, Jan Celliers Park.jpg
Galpinia_transvaalica_bark_-_Kirstenbosch_Botanical_garden_-_4.jpg|die brosblaar se bas.

## Sien ook 
* Alfabetiese lys van Suid-Afrikaanse bome

## Verwysings 
## Bron 
* *Watter Boom is dit?* Eugene Moll 2013 

## Eksterne skakels 
*
Hoogtemeter

duimnael|'n Meganiese hoogtemeter in 'n vliegtuig.
duimnael|links|'n Polshorlosie met 'n ingeboude hoogtemeter.

'n **Hoogtemeter** of **altimeter** is 'n instrument wat die hoogte van 'n vaste punt bokant die aardoppervlak aandui.

Dit word algemeen in vliegtuie gebruik om die hoogte bokant die grondvlak te bepaal. Bergklimmers gebruik ook hoogtemeters om te bepaal hoe hoog hulle klim. Mense wat in grotte afklim kan selfs hoogtemeters gebruik om te bepaal hoe diep hulle in die aardkors ingaan.

Die hoogtemeter moet nie met die dieptemeter, wat onderwater gebruik word, verwar word nie.
Suid-Afrikaanse Lugdiens-vlug 228

**Vlug 228 van die Suid-Afrikaanse Lugdiens** was 'n geskeduleerde vlug vanaf die Jan Smuts Lughawe in Johannesburg, Suid-Afrika na Heathrow in Londen. Die vliegtuig het in Windhoek in Suidwes-Afrika (die hedendaagse Namibië) oorgestop. Kort nadat dit weer opgestyg het, het dit in die grond in gevlieg. Vyf passasiers oorleef, maar 123 kom in die ongeluk om. Die daaropvolgende ondersoek toon dat die ongeluk deur 'n fout van die vlieëniers veroorsaak is. Tot hede is dit die dodelikste vliegongeluk wat nog in Namibië plaasgevind het. 

Die vliegtuig was slegs 6 weke oud toe dit om 18:49 GMT (20:49 plaaslike tyd) vanaf aanloopbaan 08 in Windhoek opgestyg het. Dit was 'n donker maanlose nag, met min (indien enige) ligte oos van die aanloopbaan. Volgens die amptelike verslag het die vliegtuig die lughawe in 'n "swart gat" verlaat.

Die vliegtuig klim aanvanklik tot 'n hoogte van 650 voet (200 m) bokant die grondvlak, plat dan na 30 sekondes af en begin om te daal. Na vyftig sekondes vlieg dit met volle vlugkonfigurasie teen 'n spoed van ongeveer 271 knope (502 km/h) in die grond in.

Die vier enjins het eerste die grond getref, wat vier slote in die grond geploeg het voordat die res van die vliegtuig die grond getref en verbrokkel het. Twee brande breek onmiddellik uit toe die brandstof in die vlerke ontvlam.

Die ongelukstoneel was slegs 5,3 kilometer vanaf die punt van die aanloopbaan, maar nooddienste het as gevolg van die ruwe terrein 40 minute geneem om die toneel te bereik.

Aanvanklik oorleef nege passasiers, wat in die voorste gedeelte van die romp gesit het, maar twee is kort daarna oorlede, en 'n verdere twee 'n paar dae later. Dit bring die aantal ongevalle op 123 passasiers en bemanning te staan. Hierdie toestelle is sedert 1 Januarie 1968 verpligtend, maar die lugredery se onvermoë om dit aan te koop, beteken dat verskeie SAL-vliegtuie, insluitend ZS-EUW, nog nie daarmee toegerus was nie.

Die amptelike ondersoek bevind dat die vliegtuig se vier enjins in 'n werkende toestand was, en dat die primêre fout by die kaptein en sy eerste offisier lê, en dat hulle "gefaal het om te klim en 'n veilige hoogte te handhaaf deur nie op die instrumente ag te slaan nie". Die derde vlieënier, wat die radio beman het, en nie die instrumente van sy posisie kon sien nie, is van alle blaam onthef. die vlieëniers het moontlik hulle hoogte met 1&nbsp;000 meter misgelees.
* Moontlike afleiding as gevolg van die tref van voëls of ander gebeurlikhede.

Ná die ondersoek, asook ondersoeke van soortgelyke voorvalle, bepaal die Federale Lugvaartadministrasie (van Amerika) dat 'n grondhoogte-waarskuwingstelsel sal help om sulke ongelukke te voorkom. Nuwe regulasies is in Februarie 1972 ingevoer wat bepaal dat alle straalvliegtuie van so 'n stelsel voorsien moet wees.

## Sien ook 
* Grootste rampe in Suid-Afrika

## Verwysings 
## Eksterne skakels 
* Foto's van die ongeluk
Grootblaarlaventelboom

Die **grootblaarlaventelboom** (*Heteropyxis dehniae*) is 'n klein boom wat op klipperige koppies en miershope in bosruigtes en woudrande aangetref. Die boom kom meestal in Zimbabwe en noordwaarts via Mosambiek tot in Malawi en weswaarts tot in die Angolese hooglande voor. Die boom lyk baie soos die laventelboom maar die blare is groter. Die boom was voorheen onder die familie *Heteropyxidaceae* geklassifiseer.

## Sien ook 
* Alfabetiese lys van Suid-Afrikaanse bome

## Bronne 
* *Watter Boom is dit?* Eugene Moll 2013 
* Plants of the World Online
* REDLIST Sanbi
Boeing 707

duimnael|links|'n Boeing 707 van Olympic Airways styg op vanaf Ellenikon-lughawe in Griekeland in 1973 
Die **Boeing 707** was die eerste kommersiële passasierstraalvliegtuig wat deur Boeing-korporasie vervaardig is. Die vliegtuie is in verskillende konfigurasies gebou wat tussen 150 en 189 passasiers oor 'n afstand van 4&nbsp;500 tot 9&nbsp;500 km kon vervoer.

Boeing het in 1955 met 707-produksie begin, en die vervaardiging is uiteindelik in 1991 gestaak. In totaal is daar 1010 vliegtuie van hierdie model vervaardig, insluitend die Boeing 720, wat 'n korter weergawe van die model was. In 2013 het Saha Airlines van Iran die laaste kommersiële vlug van 'n Boeing 707 onderneem. Daar is vandag nog Boeing 707s in diens maar hoofsaaklik in militêre gebruik deur lugmagte onder andere; die Verenigde State van Amerika, Israel, Saoedi-Arabië . Die vliegtuig se vier enjins is deur Pratt & Whitney en CFM International verskaf.
duimnael|links|Vergelyking in grootte tussen 'n ou Boeing 707 (links) en 'n Boeing 747 (regs) wat jare later gebou is.
Die Boeing 707 is in verskeie weergawes deur operateurs in Suid Afrika gebruik, hulle was onder andere:

* Suid-Afrikaanse Lugdiens (1960-1980)
* Suid-Afrikaanse Lugmag (1982-2007)
* Trek Airways
* Inter Air

## Verwysings 
## Eksterne skakels 
*
Heteropyxis

**Heteropyxis** is die laventelboom genus wat hoort tot die familie *Myrtaceae* en was voorheen onder die familie *Heteropyxidaceae* geklassifiseer. Die genus is klein tot middelgroot en groei in stande in bosveld en aan woudrande, meestal op sandgrond. Al die spesies in die genus se blare is neerhangend en word helderrooi in die herfs voor hulle afval. Hierdie genus was voorheen onder die familie *Heteropyxidaceae* geklassifiseer.

## Spesies 
* Boslaventelboom (*Heteropyxis canescens*)
* Grootblaarlaventelboom (*Heteropyxis dehniae*)
* Laventelboom (*Heteropyxis natalensis*)

## Sien ook 
* Alfabetiese lys van Suid-Afrikaanse bome

## Bron 
* *Watter Boom is dit?* Eugene Moll 2013 

## Eksterne skakels 
*
Boslaventelboom

Die **Boslaventelboom** (*Heteropyxis canescens*) is 'n klein tot middelgroot boom wat in klowe en aan woudrande in Eswatini en noordwaarts tot in die Drakensberge van Mpumalanga voorkom. Die bas is grof en grysbruin met klein ronderige pokmerke. Die boom was voorheen onder die familie *Heteropyxidaceae* geklassifiseer.

duimnael|links|'n Boslaventelboom in Roodepoort.

## Sien ook 
* Alfabetiese lys van Suid-Afrikaanse bome

## Bronne 
* *Watter Boom is dit?* Eugene Moll 2013 
* Plants of the World Online

## Eksterne skakels 
*